《次瞿塘寄呈杨帅》
明代·沈继祖

转柁边楼隔夕阳，竹枝歌断送飞航。
敢同计事追韩信，每辱扬鞭问葛强。
雁影入江三峡冷，猿音呼月五更长。
功名岁晚貂裘弊，归鬓应怜已点霜。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。